140 HISTORIA VIT^E ET MORTIS. 



cum hoc etiam in ulula interdiu volante, aut psittaco 

 e cavea emisso, ubique cernere detur. 



30. Psittacus, pro certo, usque ad sexaginta an 

 nos cognitus est vivere apud nos, quotquot supra 

 habuisset, cum hue esset transvectus. Avis cibi 

 quasi omnigeni, atque etiam mandens cibos, atque 

 mutans subinde rostrum : aspera, et ferocula, carni- 

 bus atris. 



31. Pavo ad viginti annos vivit : oculos autem 

 Argus non recipit ante trimatum : tardigrada avis, 

 carnibus vero candidis. 



32. Gallus gallinaceus, salax, pugnax, et brevis 

 aevi : alacris admodum ales, et carnibus etiam albis. 



33. Gallus Indicus, aut Turcicus (quern vocant), 

 gallinacei aevum parum superat ; iracundus ales, et 

 carnibus valde albis. 



34. Palumbes sunt ex vivacioribus, ut quinqua- 

 gesimmn annum aliquando compleant, aerius ales, et 

 in alto et nidificans et sedens. Columbae vero ac 

 turtures, vita breves, usque ad annum octavum. 



35. At phasiani et perdices etiam decimum sex- 

 turn annum implere possunt. Aves numerosi foetus, 

 carnibus autem paulo obscurioribus, quam pullorum 

 genus. 



36. Fertur de merula, quod sit ex avibus mi- 

 noribus maxime longaeva ; procax certe avis, et 

 vocalis. 



37. Passer notatur esse aevi brevissimi ; id quod 

 ad salacitatem refertur in maribus : at carduelis, cor- 

 pore haud major, deprehensus est vivere ad annos 

 viginti. 



